**My Arms, Your Hearse** on ruotsalaisen metalliyhtye Opethin vuonna 1998 julkaistu kolmas studioalbumi. Albumi on Opethin ensimmäinen konseptialbumi, ja sen tyyli on edelliseen albumiin *Morningriseen* verrattuna raskaampi ja sisältää vähemmän rauhallisia akustisia osuuksia sekä kitaraharmonioita. Albumi oli myös ensimmäinen Opethin levy, joka julkaistiin samaan aikaan niin Euroopassa kuin Pohjois-Amerikassa. 

*My Arms, Your Hearse* sisältää myös yhteensä kokonaista neljä kappaletta ilman kitaristi-laulaja Mikael Åkerfeldtin death metal -örinää. Näistä "Prologue", "Madrigal" ja "Epilogue" ovat instrumentaaleja ja "Credence" puhtaalla laululla laulettu.

Albumin konsepti kertoo eräänlaisen kummitustarinan miehestä, joka kuolee ja muuttuu aaveeksi.

Albumin konsepti sen raitojen mukaisesti:

"Prologue", tarina alkaa miehen hautajaisilla, jossa hänen vaimonsa ja muut lähimmäisensä surevat hänen kuolemaansa. "April Ethereal", mies on muuttunut aaveeksi ja katselee hänen surevaa vaimoaan kuitenkaan tavoittamatta häntä. "When", aave huomaa, että hänen vaimonsa on lopettanut hänen kuoleman suremisen, joka saa aaveen ajattelemaan, että hänen vaimonsa rakkaus häntä kohtaan on hiipumaisillaan. "Madrigal", aave harkitsee vaimonsa murhaamista, jotta he voisivat olla yhdessä uudelleen. "The Amen Corner", aave menee vielä katselemaan vaimoaan, joka ei enää sure miehensä kuolemaa. "Demon of the Fall", raivostunut aave yrittää vielä tappaa vaimonsa onnistumatta. "Credence", aave tajuaa millaiseksi hän on tullut ja tuntee häpeän sekä surun tunteita. "Karma", aave huomaa, että hänellä ei ole enää mitään tehtävissä ja lähtee pois vaimonsa luota. "Epilogue", aave viettää viimeiset hetkensä maan päällä, ennen kuin hän siirtyy tuonpuoleiseen.

Toisaalta albumin konsepti kuvastaa vuodenaikoja ensimmäisen kappaleen alkaessa keväästä ja viimeisen kappaleen päättyessä talveen.

Albumin jokaisen kappaleen sanoitus loppuu seuraavan kappaleen nimeen, ja viimeisen kappaleen, "Epiloguen", lopussa on ensimmäisen kappaleen nimi päättäen ympyrän.

*My Arms, Your Hearse* on ensimmäinen Opeth-albumi, jolla eivät soita yhtyeen entiset jäsenet, basisti Johan DeFarfalla sekä rumpali Anders Nordin. DeFarfallan tilalle yhtyeen basistiksi palkattiin Martín Méndez. Mendez ei kuitenkaan soita albumilla bassoa, koska ei ehtinyt opetella albumin bassokuvioita ennen sen nauhoittamista, ja tästä syystä Mikael Åkerfeldt soitti albumin bassokuviot. Rumpalina albumilla toimii Martin Lopez, joka jätti yhtyeen vuonna 2006. 

"Demon of the Fall" on edelleen yhtyeen suosituimpia keikkakappaleita, jonka yhtye soittaa yleensä encorena.

Kappaleet
---------

1. Prologue – 0.59
2. April Ethereal – 8.41
3. When – 9.14
4. Madrigal – 1.25
5. The Amen Corner – 8.43
6. Demon of the Fall – 6.13
7. Credence – 5.26
8. Karma – 7.52
9. Epilogue – 3.59

**Vuoden 2000 uudelleenjulkaisu**

1. 
2. Circle of the Tyrants – 5.12 (Celtic Frost -cover)
3. Remember Tomorrow – 5.00 (Iron Maiden -cover)

Kansitaide
----------

Albumin kansitaiteen kuva on yhtyeen silloisen kitaristin Peter Lindgrenin ottama. Kuvassa esiintyvää figuuria esittää Lindgrenin naisystävä.

Triviaa
-------

* Vuoden 2000 uudelleenjulkaisun bonuskappale "Circle of the Tyrants" on virheellisesti kirjoitettu muotoon "Circle of the Tyrant" albumin takakannessa.
* Albumin konseptin täydentämiseksi sen kansilehteen on kirjoitettu sanoitukset myös instrumentaalikappaleille, jotka albumi sisältää.
* Uudelleenjulkaisun kappaleet oli aikaisemmin julkaistu kahdella eri tribuuttialbumilla, *In Memory of Celtic Frost* ja *Call to Irons: A Tribute to Iron Maiden, Volume I*.

Kokoonpano
----------

* Mikael Åkerfeldt – laulu, kitara, basso, piano kappaleessa "Prologue"
* Peter Lindgren – kitara
* Martin Lopez – rummut

**Muut**

* Fredrik Nordström – tuottaja, Hammond-urut kappaleessa "Epilogue"
* Anders Fridén - avustaja

Aiheesta muualla
----------------

* My Arms, Your Hearse Discogsissa.  (englanniksi)
* Albumi *My Arms, Your Hearse* Encyclopaedia Metallum -sivustolla (englanniksi)
* Lyriikat

Lähteet
-------

1. ↑
2. ↑

Opeth

| 
* Mikael Åkerfeldt
* Martín Méndez
* Fredrik Åkesson
* Per Wiberg
* Martin Axenrot

 |
| --- |
| 
* Peter Lindgren
* Martin Lopez
* Anders Nordin
* Johan DeFarfalla
* David Isberg

 |

|  |  |
| --- | --- |
| Studioalbumit | 
* *Orchid*
* *Morningrise*
* *My Arms, Your Hearse*
* *Still Life*
* *Blackwater Park*
* *Deliverance*
* *Damnation*
* *Ghost Reveries*
* *Watershed*
* *Heritage*
* *Pale Communion*
* *Sorceress*
* *In Cauda Venenum*

 |
| Livealbumit | 
* *Lamentations*
* *The Roundhouse Tapes*
* *In Live Concert at the Royal Albert Hall*
* *The Devil's Orchard - Live at Rock Hard Festival*

 |
| Kokoelmat | 
* *Collecter's Edition Slipcase*
* *The Candlelight Years*
* *The Wooden Box*

 |
| Singlet | 
* "The Drapery Falls"
* "Still Day Beneath the Sun"
* "Deliverance"
* "Windowpane"
* "In My Time of Need"
* "Master's Apprentices"
* "The Grand Conjuration"
* "Ghost of Perdition"
* "Soldier of Fortune"
* "Porcelain Heart"
* "Mellotron Heart"
* "Burden"
* "The Throat of Winter"
* "The Devil's Orchard"
* "Slither"
* "Cusp of Eternity"

 |
| Katso myös | 
* Bloodbath
* Steven Wilson
* Heritage Hunter Tour
* Storm Corrosion

 |